ישראל רינג

ישראל רינג (22 בדצמבר 1922 – 31 בדצמבר 2012) היה משורר עברי, סופר והוגה דעות. ישראל רינג נולד בברלין, גרמניה, בשנת תרפ"ג, 1922. עלה לארץ כנער, במסגרת עליית הנוער בשנת 1938. למד והתחנך בקיבוצים מרחביה ונגבה. מאז שנת 1943 התיישב בקיבוץ עין המפרץ שליד עכו, שם חי עד קרוב לסוף ימיו. רכש את הלשון העברית לא בנקל, ומראשית שנות הארבעים החל לפרסם שירים, חיבורי עיון ורשימות בענייני חינוך ולימוד הספרות. ניסה את כוחו גם בחיבור מחזות קצרים, מהם על גיבורי התנ"ך וכן כתב כמה ספרי פרוזה שבהם הציג את מיניות האדם בצורה חריפה וגלויה. היו בין הקוראים שכינו את ספריו אלה ספרים פורנוגרפיים. ישראל רינג פרסם את ספר שיריו הראשון, "שירי יהלום", בשנת 1962. הספר זכה לתגובות טובות והוא פרסם מאז עוד כחמישה קובצי שירה. בצד השירים פרסם ישראל רינג כמה עשרות חיבורים עיוניים. בחיבוריו אלה הוא בחן את יחסי ישראל והעמים, את האדם החדש בקיבוץ, יחסי גברים ונשים במאה העשרים, ושאלות כלליות של מוסר ותרבות. נפטר בסוף שנת 2012, בגיל 90, בבית אבות באשקלון. נטמן בקיבוץ עין המפרץ. דוד ויואב: מחזה ב 5 מערכות <7 תמונות>, קריית ספר, ירושלים, תשי"א, 1950. דרכים להבנת השירה, ופגישה עם 140 שירים, ספרית פועלים, תל אביב, 1965. שירי יהלום, ספרית פועלים, מרחביה, 1966. הזכות להיות בוקר, שירים, מרחביה, 1968. אילונה, (התקרבות), רומן אירוטי, ספרית פועלים, תל אביב, 1974. הרנסאנס האיטלקי : נושא לימודי בשלוש כניסות, הקיבוץ הארצי, מחלקת חינוך, המדור לתוכנית לימודים, 1978. טבח עמים היש בו חוקיות?, (מחקר משווה ב 40 השמדות) ספרית פועלים, תל אביב, תשמ"ז, 1987. היצירה התרבותית של הקיבוץ: סקר תחומים, מוסדות ויוצרים בתנועה הקיבוצית (ביחד עם חברי המערכת אריה בן-גוריון וישראל ביטמן), הוצאת ברית התנועה הקיבוצית, 1988. עונת החסד, (רומן המשך לאילונה), ספרית פועלים, תל אביב, 1991. החברים של מרטין (סיפור אוטוביוגרפי), הוצאת ספרית הפועלים, תשנ"ב, 1991. שגשוג תרבותי - האם יש בו חוקיות? (מחקר משווה של 40 תקופות שגשוג), סדרת דעת זמננו, הוצאת ספרית הפועלים, תשכ"ד, 1994. הקיבוץ כאתגר מוסרי, הוצאת יד טבנקין, מרכז מחקרי רעיוני ותיעודי של התק"מ, רמת-אפעל, 1996. מבוא לחוקי ההיסטוריה - (כרך ב'), ספרית הפועלים, תשנ"ז, 1997. מוסר - לשם מה? (א. אמיתות ומבוכות. ב. כללי מוסר אוניברסליים. ג. התפתחות המוסר), הוצאת ספרית הפועלים, תשנ"ט, 1999. שירים בסוף מאה, מערכת, דליה, 2000. פסיביות רעה (וטובה), מו"ל: מערכת קיבוץ דליה, תשס"ד, 2003. האם אלוהים מעורב בהיסטוריה? (בין דעה לאמונה), ספרית הפועלים, תשס"ה, 2004. לחשוב, להרגיש, לפעול נכון, קיבוץ דליה, מערכות, תשס"ח, 2008. תומאס מאן, מתוך נאום על תיאודור שטורם, תרגם מגרמנית, הוצאת עקד, 1970. דעתם של נוצרים על סגולות היהודים <80 מובאות> (ליקט ותירגם), הוצאת הקיבוץ הארצי, מחלקת החינוך - המדור לתוכניות לימודים, 1978. טעם החיים: 1030 אמרות אמת והגדרות מופת, (ליקט ותירגם), הוצאת ספרית הפועלים, תשמ"ב, 1982. בצבעים ממקור ראשון, סופרי הקיבוץ הארצי בקובץ לזכרו של עזריאל אוכמני, ביחד עם יהודית כפיר ואחרים, הוצאת ספרית הפועלים, תשמ"ג, 1983. נורית כץ סמרנו, גרועות באכזבות, (ערך ביחד עם יוסף מילמן), הוצאת ספרית הפועלים, תש"ן, 1990. איך שרדו גחלים, עדותם של 40 חברי עין המפרץ על קורותיהם בשנות השואה, הוצאת ספרים מורשת, 1995. דב סדן - ארכיון, חיפה, 1952. יגאל צור, ארוטיקה ואוטופיה, ביקורת על ספרו של ישראל רינג: עונת החסד, על המשמר, ה' באייר, תשנ"א, 19.4.91 צבי גורן, הזיכרון כסיפור, ביקורת על ספרו של ישראל רינג "החברים של מרטין: סיפור אוטוביוגרפי", על המשמר, כ' בטבת, תשנ"ב, 27.12.91 אבי לן, הסקס, תודה לאל, עדיין כאן, ראיון עם ישראל רינג, ידיעות אחרונות, 7 ימים, ע' 54–55, 12.4.1991 עמירם כהן, שואות תמיד היו, שיחה עם ישראל רינג, על המשמר, ע' 10, 16.10.1987 נעמה שפי, לא רק כאב, ביקורת על "טבח עמים - היש בו חוקיות?", ידיעות אחרונות, ע' 25, 18.9.1987 יוסף לוינגר, שואה אחרת, ביקורת על "טבח עמים - היש בו חוקיות?", על המשמר, ע' 8, 9, 22.10.1987 תום שגב, אבטיח על הגג, ביקורת על "טבח עמים - האם יש בו חוקיות?", כותרת ראשית, מס. 242, ע' 36, 22.7.1987 דב בר-ניר, החוק הכללי של השגשוג התרבותי, ביקורת על ספרו של ישראל רינג "שגשוג תרבותי - היש בו חקיות?", על המשמר, ג' בסיוון תשנ"ד, 13.5.94: 18 צבי גורן, הזיכרון כסיפור, על המשמר, ע' 19, 27.12.1991 כתבי ישראל רינג בפרויקט בן-יהודה אלי אשד, יש אלוהים: הישות העליונה על פי ישראל רינג ישראל רינג, ב"לקסיקון הספרות העברית החדשה" ישראל רינג, ב"לקסיקון הקשרים לספרות ישראלית" יבל ברקאי, הלך לעולמו הסופר ישראל רינג, באתר "הזמן הירוק", 3 בינואר 2013 עופר אדרת, פורנוגרפיה להתיישבות העובדת, באתר הארץ, 1 בפברואר 2013 הספרים של ישראל רינג, באתר "סימניה" ישראל רינג, דף שער בספרייה הלאומית ישראל רינג, בלקסיקון הספרות העברית החדשה אתר הספרייה הלאומית - ישראל רינג